**Αθήνα:** 23.01.2020

**Αρ. Πρωτ.:** 82

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Επιτυχημένη η εκδήλωση στον Δήμο Δάφνης - Υμηττού για τα δικαιώματα των ατόμων με αναπηρία**

«Τα Δικαιώματα των ατόμων με αναπηρία στο Προσκήνιο- Η Δικαιωματική Προσέγγιση» ήταν ο τίτλος της εκδήλωσης που διοργάνωσε ο Δήμος Δάφνης-Υμηττού και το Κέντρο Κοινότητας, σε συνεργασία με την Εθνική Συνομοσπονδία Ατόμων με Αναπηρία (ΕΣΑμεΑ).

Η εκδήλωση πραγματοποιήθηκε την Τετάρτη 22 Ιανουαρίου 2020 και μεταξύ των ομιλητών βρέθηκαν ο Δήμαρχος Δάφνης-Υμηττού Αναστάσιος Μπινίσκος, η κ. Χρυσούλα Θάνου, Αντιδήμαρχος Κοινωνικής Πολιτικής και Πολιτικής Ισότητας των Φυλών, Προστασίας και Προαγωγής της Δημόσιας Υγείας και η κοινωνική λειτουργός Αμαλία Δημούδη, η οποία παρουσίασε το έργο του Κέντρου Κοινότητας του Δήμου

Από πλευράς ΕΣΑμεΑ μίλησε ο γενικός γραμματέας της Ιωάννης Λυμβαίος, ο οποίος μεταξύ άλλων τόνισε ότι «η αναπηρία δεν είναι ατομικό αλλά κοινωνικό και συλλογικό ζήτημα. Οι περιορισμοί που αντιμετωπίζουν τα άτομα με αναπηρία/χρόνιες παθήσεις δεν είναι απλώς συνέπεια των δικών τους ατομικών λειτουργικών περιορισμών αλλά συνέπεια της αδυναμίας της κοινωνίας να λάβει υπόψη της, τις ανάγκες και τις ιδιαιτερότητες των ατόμων αυτών. Ο Δήμος μπορεί και πρέπει να αναδειχθεί σαν το βασικό “κύτταρο” της αλλαγής σε στενή συνεργασία με τους δημότες με αναπηρία και το εθνικό αναπηρικό κίνημα».

[Φωτογραφίες και βίντεο από την εκδήλωση στο facebook](https://www.facebook.com/ESAmeAgr/).

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |